Беренсе донъя һуғышынан һуң эшселәрҙең һаны артыу менән бәйле, Германияла арзан, шул уҡ ваҡытта улар өсөн етерлек уңайлы торлаҡ төҙөү кәрәклеге күп фатирлы йорттар архитектураһында яңы йүнәлеш барлыҡҡа килтерә, уны Баухаус булараҡ билдәле Юғары төҙөлөш һәм художество дизайны мәктәбе пропагандалай. Был йүнәлештәге Бруно Таут кеүек архитекторҙар проектлаған күп фатирлы йорттар торлаҡ төҙөлөшө классикаһына әүерелә һәм беҙҙең көндәргә тиклем донъяның бөтә илдәрендә ҙур булмаған үҙгәрештәр менән ҡабаттан төҙөлә.